Alf

Alf, også skrevet Alv, er et nordisk guttenavn med flere opprinnelser. Navnet er vanlig i Norge og Sverige.

Etymologi
Alf har flere opprinnelser. Det er:
 en kortform av navn basert på navneleddet Alf-, som Alfred og Alfons. Navneleddet har opprinnelse i norrøne alfr, «alv» eller «underjordisk, mystisk vesen». Det kan opprinnelig ha vært brukt om avdøde slektninger, og ofringer til døde forfedre ble kalt alvebot. Navnet kan også være dannet av tilsvarende ord for «alv» på gammelengelsk, ælf, eller gammelhøytysk, alb.
 en yngre form av den norrøne navnet Alfr, dannet av alfr.
 en kortform av Alef, den lavtyske formen av Adolf, som har opprinnelse i gammelhøytytske Athalwolf, dannet av adal, «edel», og wolf, «ulv».
 en yngre form, via Álfr og Aulfr, av *Aðulfr, en rekonstruert norrøn form av urnordiske AþawulfaR, som tilsvarer gammelhøytyske Athalwolf.

Alv og Alve er norske og svenske varianter av Alf.

Alfie er en engelsk kjæleform av Alf og en diminutiv av Alfred.

Alvi er en finsk og færøysk variant av navnet, men Alvi har også andre opprinnelser.

Álvur er en færøysk form av Alfr.

Utbredelse
Ælf er kjent brukt som selvstendig navn i England på 900-tallet, men var sjeldent. Som navneledd er derimot Ælf- kjent fra 700-tallet og var svært vanlig fra 800-tallet til 1000-tallet. Det var blant annet brukt i mannsnavnene Ælfstan og Ælfgar og kvinnenavnene Ælfwaru, Ælfhild og Ælfwynn.


Alf er ikke funnet brukt som selvstendig navn i nordiske runeinskripsjoner fra vikingtiden og var dermed sannsynligvis lite brukt i Norden i vikingtiden. Alfr er brukt som navneledd i flere sammensatte navn i runeinskripsjonene, blant annet AlfgæiRR, AlfríkR og Alfgautr, men ingen av disse var særlig utbredt. 

Alfr er en dverg nevnt i Voluspá og Gylfaginning fra 1200-tallet.

Alf var et populært navn i Norge på 1200-tallet. Alv var et vanlig navn i Norge i middelalderen. Over 170 forskjellige personer med navnet er nevnt i Regesta Norvegica.Regesta Norvegica Alv er kjent brukt i norske middelalderballader, blant annet i «Jomfruva Ingebjør».
Alf ble særlig gitt til guttebarn i Norge mellom 1900 til 1920.

 Historisk utvikling av populariteten til navnene Alf (grønn) og Alv (blå) i Norge.

Formen Alve er kjent i Sverige fra 1408, og igjen fra 1881. I Sverige var Alf og Alve mest brukt i 1930- og 1940-årene. I Danmark var Alf mest brukt i 1920- og 1930-årene, spesielt i Fyn og København.  

Alf er i dag et vanlig navn i Norge og Sverige. I 2005 var det 9891 norske menn som hadde Alf som første fornavn. Formen Alfie er et svært populært navn på guttebarn i Storbritannia.

|}

Norske navn som inneholder Alf eller Alv er mannsnavnene Toralf, Noralf, Algot, Alrik, Alvar, Alvfinn, Alvgeir og Alvin, og kvinnenavnene Alfhild, Alva, Alvilde og Alvlaug.

Kjente personer med navnene Alf eller Alv
Alf
 Alfr Hjalpreksson (Alf Alreksson) (f. ca. 460), svensk sagnkonge i Ynglingeætten
 Alf Bjercke (1851–1933), grunnleggeren av det tidligere malingfirmaet Alf Bjercke, som i sin tid var Norges største
 Alf Torp (1853–1916), norsk språkforsker og ordbokforfatter
 Alf Larsen (1885–1967), forfatter fra Tjøme
 Alf Rolfsen (1895–1979), norsk maler, sønn av Nordahl Rolfsen
 Alf Prøysen (1914–1970), norsk forfatter
 Alf Malland (1917–97), skuespiller fra Bergen
 Alf Nordhus (1919–1998), norsk forsvarsadvokat
 Alf Hambe (1931–2022), svensk visedikter og trubadur
 Alf Nordvang (1931–2007), norsk skuespiller
 Alf Cranner (1936–2020), norsk visekunstner
 Alf Svensson (1938–), svensk politiker og leder for partiet Kristdemokraterna fra 1973 til 2004
 Alf Saltveit (1946–2022), norsk forfatter og lyriker
 Alf Hildrum (1948–), norsk journalist og politisk rådgiver, administrerende direktør for TV 2
 Alf Tande-Petersen (1950–), norsk journalist og forfatter
 Alf van der Hagen (1962–), redaktør av Morgenbladet m.m.
 Alf Inge Håland (1972–), norsk fotballspiller

Alv
 Alv Erlingsson (død 1290), jarl
 Alv Knutsson (ca. 1420-1496), ridder, riksråd og høvedsmann
 Alv Torgardsson (død ca. 1478), riksråd og biskop
 Alv Gjestvang (1937–2016), norsk skøyteløper

Oppdiktede figurer
 ALF, amerikansk situasjonskomedie 1986-1990 om et hårete vesen med samme navn (egentlig en forkortelse for Alien Life Form) 
 Alfie, hovedpersonen i britisk filmklassiker fra 1966 med samme navn

 Navnedag 
Alf har navnedag i flere land, oftest 3. januar. Den norske navnedagen er .
 Land  Navn  Navnedag  Kommentar   Alf       Alf       Alf       Alf    Finlandssvensk navnedag.   Alf       Alf       Alf       Alf       Alf       Alf    

Se også
 Alf og ALF (andre betydninger)
 Alv
 Alfhild
 Alvheim
 Alfheim

Referanser

Eksterne lenker
 Søk i statistikk over bruken av fornavn i Norge


Alf
Kategori:Navn brukt i dansk
Kategori:Navn brukt i finsk
Kategori:Navn brukt i gammeldansk
Kategori:Navn brukt i gammelsvensk
Kategori:Navn brukt i islandsk
Kategori:Navn brukt i norrønt
Kategori:Navn brukt i norsk
Kategori:Navn brukt i svensk
Kategori:Navn med norrøn opprinnelse
Kategori:Navn med urnordisk opprinnelse
Kategori:Navn med urgermansk opprinnelse
Kategori:Navn brukt i engelsk
Kategori:Navn fra dyreriket
Kategori:Navn med gammelengelsk opprinnelse